Թուրքիայում հուլիսի 18-ին չեղարկվել է երկու տարի տևած արտակարգ դրության ռեժիմը։ 2016 թվականի հուլիսին տեղի ունեցած հեղաշրջման ձախողված փորձից հետո սահմանված արտակարգ դրության ռեժիմի ընթացքում ձերբակալվել են տասնյակ հազարավոր մարդիկ, պետական համակարգում իրականացվել են լայնածավալ կադրային զտումներ, բռնաճնշումներ են իրագործվել մամուլի և իրավապաշտպան կազմակերպությունների հանդեպ։